Cyfarfu aelodau'r Panel Craffu Gofal Cymdeithasol yn y Cartref â nifer o ddarparwyr gofal cymdeithasol yn y cartref yn ddiweddar. Y nod oedd dysgu am y gwasanaeth maent yn ei ddarparu a rhoi cyfle unigryw i'r cynghorwyr glywed am bryderon a materion a allai fod yn effeithio ar y system bresennol.
Roedd aelodau'r Panel Gofal Cymdeithasol yn y Cartref yn ddiolchgar iawn i'r asiantaethau canlynol am gymryd rhan yn yr ymchwiliad ac am eu cyfraniad ato. Dyma rai o'r darparwyr gwasanaethau sy'n gweithio yn Abertawe a'r cyffiniau:
Gofal Cartref Alpha
Gwasanaethau Cartref Crosshands
Gwasanaethau Nyrsio Aylecare
Gofal Cartref Village
Yn ystod y cyfarfod, codwyd nifer o faterion a theimlai'r cynghorwyr eu bod wedi cael tipyn i feddwl amdano yn sgîl y drafodaeth. Caiff canlyniadau eu canfyddiadau eu nodi mewn adroddiad manwl y bwriedir ei gyhoeddir tua mis Mehefin/Gorffennaf eleni, ynghyd ag unrhyw argymhellion maent am eu cynnig i wella'r gwasanaeth.
Dyma rai o'r materion a drafodwyd:
Manteision gofal sy'n canolbwyntio ar ganlyniadau a gofal sy'n canolbwyntio ar amser penodol ar gyfer tasgau
Meini prawf cymhwyso i dderbyn gofal
Y prosesau asesu ac ailasesu
Sut mae'r rhestr frocera'n gweithio
Y goblygiadau ariannol – ar gyfer asiantaethau, defnyddwyr gwasanaeth a'r cyngor
Cost gwasanaethau ychwanegol (preifat) i ddefnyddwyr gwasanaeth
Rhwystrau i gyfathrebu
Defnyddwyr gwasanaeth sy'n camddefnyddio'r gwasanaeth
Priodoldeb, amlder a hyd ymweliadau
Beth mae contractau '0 awr' yn ei olygu i ofalwyr
Yr adnoddau a'r hyfforddiant sydd ar gael i ofalwyr
Cyflogau gofalwyr, gan gynnwys costau teithio
Gwasanaethau bwyd i ddefnyddwyr gwasanaeth, gan gynnwys amser i baratoi bwyd
Yn ystod yr wythnosau nesaf, bydd y Panel yn ymweld â defnyddwyr gwasanaeth mewn canolfannau dydd ar draws Abertawe i glywed eu sylwadau am y gwasanaeth maent yn ei dderbyn yn eu cartrefi.
Os ydych yn teimlo bod gennych rywbeth i'w gyfrannu at yr ymchwiliad hwn, e-bostiwch: scrutiny@swansea.gov.uk neu ffoniwch Swyddog Craffu ar 01792 636393.